cyanic-selkie/wikianc huggingface dataset:
Varfariin
Doosi hoidmine
Rohelised suurte lehtedega köögiviljad, näiteks kapsad ja salatid, on enamasti suure K-vitamiini sisaldusega. Eriti K-vitamiini rikkad on peterselli ja tilli rohelisemad osad. Lisaks on mõned rohelised taimeõlid suure K-vitamiini sisaldusega. Väikse K-vitamiini sisaldusega on rohelised oad ja herned, samuti juurviljad ning puuviljad.
Rasedus
Raseduse ajal on varfariin vastunäidustatud, kuna see on võimeline platsentat läbistama ning võib lootel tekitada verejooksu. Raseduse ajal varfariini kasutamine võib põhjustada nurisünnituse, iseenesliku abordi või enneaegse sünnituse. Lisaks on varfariini kasutamisega seostatud mitmeid väärarenguid sõltuvalt sellest, kas varfariiniga on kokku puututud varajase või hilise raseduse ajal.
Esimese trimestri ajal, eriti kuuenda ja üheksanda rasedusnädala vahel võetud varfariin (või mõni teine 4-hüdroksüülkumariin) võib esile tuua mitmeid luustiku väärarenguid kätes, jalgades ja selgroos. Lisaks võivad sündinud lapsed olla alakaalulised ning neil võib esineda sünnitusjärgse arengu puudeid. Sellist sünnidefektide kogumit nimetatakse FWS-iks (fetal warfarin syndrome).
Verejooks
Kõige levinum kõrvalnäht seoses varfariini kasutamisega on vere väiksemast hüübimisvõimest tingitud verejooks. Tõsise verejooksu oht on väike, ent täiesti olemas. Esineda võib hemoptüüsi (vere köhimist), verejooksu nii ninast kui ka igemetest, kergelt tekkivaid sinikaid, verd väljaheites.
Verejooksurisk suureneb vereliistakute agregatsiooni takistavate ravimite (näiteks aspiriini) või teiste mittesteroidsete põletikuvastaste ravimite ja varfariini koostarbimisel. Verejooksuoht võib olla suurem ka eakamatel patsientidel ja patsientidel, kellele tehakse hemodialüüsi.
Varfariini nekroos
Varfariini nekroos on haruldane probleem, mis võib tekkida ravi esimestel päevadel patsientidel, kel on C-proteiini puudulikkus. C-proteiin on K-vitamiinist sõltuv koaguleerumisvastane valk. Varfariiniravi alguses langeb C-proteiini tase kiiremini kui vere koagulatsiooni põhjustavate valkude tase ning seetõttu on suurem oht tromboosi tekkimiseks. Harva võib tromb põhjustada jäsemetes nekroosi ja gangreeni. Paljudele patsientidele antakse ravi alguses lisaks ka hepariini, mis on süstitav antikoagulant.
Osteoporoos
Mitmed uuringud on näitanud, et varfariini tarbimine võib põhjustada luude hõrenemist. 1999. aasta uuringus osales 572 naist, kes olid varfariiniravil. Tulemused näitasid, et lülisamba- ja rinnakorvimõrade tekke oht suurenes. 2002. aastal läbi viidud uuringus jälgiti suvaliselt valitud 1523 patsienti, kellel olid luuhõrenemisest tingitud luumurrud. Võrreldes kontrollgrupiga ei leitud neis patsientides suurenenud antikoagulantide sisaldust.
2006. aasta uuringus selgus 14 564 patsiendi uurimisel, et rohkem kui aastapikkune varfariiniravi oli seotud 60-protsendilise osteoporoosist tuleneva luumurruohu tõusuga meestel. Naistel sellist efekti ei täheldatud. Arvatakse, et luumurruohu suurenemine on põhjustatud vähenenud K-vitamiini tarbimisest ning varfariini inhibeeritud K-vitamiinist, mis oleks pidanud karboksüleerimise teel aktiveerima kindlaid luustikuvalke.
Lilla varba sündroom
Lilla varba sündroom on haruldane kõrvalnäht, mis tavaliselt esineb raviperioodi alguses, enamasti 3.–8. nädala jooksul. Arvatakse, et see seisund on tingitud vallandunud kolesteroolikogumitest, mis liiguvad jalanaha sees olevatesse kapillaaridesse, põhjustades valu ja jala lillaka värvuse. Tihti arvatakse, et lilla varba sündroom tekib ainult suures varbas, kuid tegelikult toimub see protsess kõigis varvastes ning isegi talla all. Lilla varba sündroomi ravi võib nõuda varfariinravi lõpetamist.
Ravi lõpetamine
Varfariini mõju saab vähendada, manustades K-vitamiini. Kui ravi peab muutuma kiiresti (näiteks tugeva verejooksu korral), siis manustatakse koos K-vitamiiniga ka neid verehüübefaktoreid, mida varfariin oli ravi käigus inaktiveerinud.
Stereokeemia
Varfariin sisaldab stereokeskust ja koosneb kahest enantiomeerist. See on ratsemaat, st 1: 1 segu ( R ) ja ( S ) vormis:
Gastroenteriit
Gastroenteriit on mittespetsiifiline termin, mida kasutatakse seedeelundkonna mitmesuguste haiguslike seisundite kirjeldamisel. Üldjuhul mõeldakse gastroenteriidi all ägedat soolenakkust ehk seedekulgla põletikulist protsessi, mis mõjutab peamiselt mao ja peensoole limaskesta.
Gastroenteriidi rahvapärased nimetused on kõhugripp, kõhuviirus ja talvine oksendustõbi.
Sümptomid ja haigusnähtude kestus
Sümptomite hulka kuuluvad kõhulahtisus, oksendamine ja kõhuvalu. Samuti võib esineda palavik, nõrkusetunne ja vedelikupuudus. Haigusnähud kestavad üldjuhul 24–60 tundi ning tavaliselt tervenevad inimesed täielikult ja ilma järelmõjuta. Imikule võib see haigus eluohtlik olla, sest oksendamise ja kõhulahtisuse tagajärjel tekib kiiresti vedeliku ning mineraalainete puudus ja lapsed on selles suhtes oluliselt tundlikumad kui täiskasvanud.
Ennetamine ja ravi
Ennetuse hulka kuulub eelkõige käte korralik pesemine seebiga enne söömist ja pärast tualetis käimist. Oluline on vältida mustade kätega näopiirkonna puudutamist. Ennetusmeetodite hulka kuuluvad ka puhta joogivee tarbimine ja prügi õigeaegne väljaviimine. Laste puhul on soovituslik rotaviiruse vaktsiini kasutamine.
Spetsiifilist ravimit kõhugripi vastu ei ole. Haigusperioodil on oluline piisaval hulgal vedeliku tarbimine, milleks sobib kõige paremini gaseerimata mineraalvesi või taimetee. Rinnaga toitvatel emadel soovitatakse rinnaga toitmist jätkata. Tõsiste juhtude korral võib osutuda vajalikuks intravenoossete vedelike kasutamine. Vedelikke võib anda ka nasogastrilise toru abil. Lastele soovitatakse anda tsingipreparaate. Antibiootikume ei ole üldjuhul vaja manustada.
Anemi keel
Anemi keel on Paapua keel, mida räägivad anemid Paapua Uus-Guineas Uus-Britannia saarel. Teadaolevalt ei ole anemi keel suguluses ühegi teise keelega.
Anemi keel on ohustatud, kõnelejate arv on umbes 800.
Comayagua
Comayagua on linn Kesk-Hondurases, Comayagua departemangu keskus.
Linn oli 300 aastat Hondurase pealinn, kuni aastani 1880.
Elanikke on Comayaguas umbes 60 000. pisi|tühi|Comayagua katedraal 14. veebruaril 2012 puhkes linna vanglas tulekahju, milles hukkus 357 inimest.
Kohtla metskond
Kohtla metskond loodi 1924. aastal Püssi metskonna (Aa, Kohtla ja Purtse metsandik) ja Jõhvi metskonna (Kiikla metsandik) maadel.
Mihkel Venda
Mihkel Venda (7. juuli 1884 Mustjala vald, Saaremaa – 18. juuni 1958 Tallinn) oli Eesti raudteelane ja politseinik.
Ta oli aastail 1918–1920 raudteede miilitsaülem ja 1920–1921 Järvamaa politseiülem. 1921. aasta veebruaris valiti ta Eesti Sotsiaaldemokraatliku Tööliste Partei nimekirjas Paide linnavolikogu liikmeks.
1921. aasta novembrist tagandas siseminister ta võimupiiride ületamise eest politseiülema ametikohalt jaoskonnaülemaks, sest Venda oli 21. augustil 1921 andnud välja määruse, millega keelas maakonnas kõik jumalateenistused, peod, pulmad, varrud, koosolekud ja talgud.
1923–1924 töötas ta Tallinna linna politsei 5. jaoskonna ülema abina, kuid koondati sellelt ametikohalt 1. maist 1924.
Ta on maetud Rahumäe kalmistule.
Rennau
Rennau on vald Saksamaal Alam-Saksi liidumaal Helmstedti kreisis. Valla pindala on 22,6 km². 31. detsembril 2017 elas seal 682 inimest. Valda kuuluvad Ahmstorfi, Rennau ja Rottorf am Klei küla.
Mäe tänav (Tallinn)
Mäe tänav on tänav Tallinnas Lasnamäe linnaosas Paevälja asumis.
Tänav sai nime 1923. aastal.
Valgustingimused
Valgustingimused on üldmõiste tavaliselt metsa alla jõudva fotosünteetiliselt aktiivse valguse hulga ja omaduste kirjeldamiseks.
Godefroy de Bouillon
Bouilloni Godefroy (prantsuse keeles Godefroy de Bouillon, hollandi keeles Godfried van Bouillon, saksa keeles Gottfried von Bouillon, ; sündinud 18. september 1060 Prantsusmaa Kuningriigis, surnund 18. juuli 1100 Jeruusalemma kuningriigis) oli Esimese ristisõja üks juhte aastast 1096 kuni selle lõppemiseni 1099. Ta oli Bouilloni lord aastast 1076. Selle järgi võttis ta ka oma epiteedi. Alates aastast 1087. oli ta Alam-Lorraine'i hertsog. Pärast Jeruusalemma edukat piiramist 1099. aastal sai Godefroy Jeruusalemma kuningriigi esimeseks valitsejaks. Ta keeldus kuninga tiitlist, kuna uskus, et Jeruusalemma tõeline kuningas on Jeesus Kristus, eelistades Püha haua kaitsja tiitlit (ladina keeles advocatus Sancti Sepulchri). Teda tuntakse ka kui "Püha haua parunit" ja "ristisõdurist kuningat". pisi|289x289px| Godefroy, kujutatud käsikirja Roman de Godefroy de Bouilloni illustratsioonil (Maître du Roman de Fauvel, circa 1330)
Ostrogožsk
Ostrogožsk on linn Venemaal Voroneži oblastis, Ostrogožski rajooni keskus. Asub Tihhaja Sosna jõe ääres, 140 km Voronežist lõunas.
Linnaõigused sai asula 1765. aastal.
Lõokese lomp
Lõokese lomp on järv Põlva maakonnas Kanepi vallas Abissaare külas. Veekogu pindala on 1,8 ha. Veekogu kaldajoone pikkus on 821 m. Järves on 1 saar.
Haimre kool
Haimre kool (algselt Kasti kool) oli kool Rapla maakonnas Märjamaa vallas Kasti külas.
Kool asutati 15. oktoobril 1845 Kasti mõisa omanike Karl Eduard Graf von Sieversi ja tema abikaasa Elisabethi (sündinud Uexküll) algatusel. Kool tegutses 3-aastase õppeajaga talurahvakoolina asukohaga Loisu talutares. 1876. aastal sai kool uue maja, mis ehitati krahv Karl Alexander Paul Sieversi abiga endise Järgküla kõrtsihoone asemele. Kooli nimeks sai Kasti kool. Venestamise tõttu mindi 1886. aastal üle venekeelsele õppele. 1915. aastal liideti Kasti kooliga Orgita-Mõisamaa külakool, mille hoone oli tulekahju tõttu hävinud. 1917. aastal mindi taas üle eestikeelse õppele. 1920. aastal liideti Kasti kooliga Haimre vallakool, mis oli asutatud samuti 1845. aastal, tegutses Haimre mõisas ja töötas kuni 1919. aastani. 1921. aastal muudeti Kasti kool 4-klassiliseks algkooliks, 1925 sügisest 5-klassiliseks ning 1926. aastal 6-klassiliseks algkooliks. 1932. aastani kandis kool Kasti Algkooli nime. 20. novembril 1932 valmis uus koolimaja ja kooli nimeks sai Haimre Algkool. 30. oktoobrist 1944 muudeti kool 7-klassiliseks, 1. septembrist 1959 8-klassiliseks.
Aastatel 1983–1987 töötas koolis nn 0-klass. 1. septembrist 1988 sai koolist Haimre 9-klassiline Kool, 1. novembrist 1992 Haimre Põhikool. 1. septembrist 2000 avati koolis nn Tootside klass. 2010. aastal sai Haimre põhikoolist Märjamaa Gümnaasiumi Haimre klassid, 2012. aastal kool suleti.
Reklaamipsühholoogia
Reklaamipsühholoogia on psühholoogia oskusteabe ja vaimsete nähtuste ning inimkäitumise kogemuste kasutamine, et suurendada reklaami tulemuslikkust. Reklaamipsühholoogias rakendatakse psühholoogia seaduspärasusi, et analüüsida, seletada ja ennustada inimese kui reklaami vastuvõtja käitumist ning liigitada reklaame ja inimtüüpe lähtudes reklaamitegevuse sisulistest probleemidest.
Ajalugu
Enne teadusliku psühholoogia kujunemist kasutasid reklaamitegijad kahte peamist meetodit: sisseelamist tarbija maailma ja selle põhjal reklaami vormistamist sobivamal kujul ning nn katse ja eksituse meetodit (muuhulgas juurdusid võtted, mis osutusid edukaks).
Reklaamipsühholoogia arengus olid tähtsad psühholoogiaklassikute varajased katsed ja tähelepanekud ning nende kasutamine reklaami valdkonnas. Näiteks John Broadus Watson (1878–1958), kes oma eraelu seikluste tõttu oli sunnitud loobuma akadeemilisest karjäärist, asus tööle J. Walter Thompsoni reklaamibüroos. Ta hakkas uurima reklaami ja korraldas küsitlusi, et kindlaks teha kummisaabaste ja kohvi võimalikke ostjaid. Watson käivitas mitmeid originaalseid kampaaniad, sh lasi Rumeenia kuningannal Marie’l reklaamida Pondi kreeme, mis oli esimene kord, kus kasutati kuulsusi toote reklaamiks. 20. sajandi algul ilmusid ka spetsiaalsed reklaamipsühholoogia raamatud, näiteks W. D. Scotti "The Psychology of Advertising" (1902) ja H. L. Hollingworthi "Advertising and Selling: Principles of Appeal and Response" (1913).
Võimsalt hakkas see valdkond arenema pärast II maailmasõda, kus ühelt poolt olid eelduseks mitme mõjuka psühholoogia- ja sotsioloogiasuuna väljakujunemine ning teisalt olulised muutused majanduses, sh lühenes tootmistsükkel, arenensid uued tehnoloogiad ja kasutusele tulid uued reklaamivahendid (televisioon). Samuti kaasati üha enam psühholooge ja sotsiolooge propaganda ning poliitilise tegevuse teoreetilisse põhjendamisse ja nõustamisse. Peale selle arenesid välja reklaamiagentuurid. Ülikoolides hakati õpetama sotsiaalpsühholoogilise mõju, tarbija käitumise ja reklaami erikursusi. Sel perioodil on eristatud kahte kaalukamat suunda: sotsiaalpsühholoogiline/sotsioloogiline (lähtub kommunikatsiooniteooriast ja moodsamast sotsiaalpsühholoogiast) ja psühhoanalüütiline/freudistlik.
70-ndate lõpuks sai selgeks, et suures osas on reklaamitootmisel parim ikkagi katse ja eksituse meetod. Edu sõltus mitte niivõrd õigesti töötava, tarbijat kujutava teoreetilise mudeli olemasolust, kuivõrd reklaamitegijate kogemusest ja talendist. Aina rohkem ilmnes, et need reklaamiapellatsioonid, mis töötasid 50-ndatel, ei pruukinud hiljem enam toimida. Veelgi enam soodustas seda inimeste parem haritus ja oskus reklaamitrikke läbi näha. Kitsaskohad tulid välja ka reklaamide headuse hindamisel ja pikka aega arvati, et oluline on subjektiivne meeldivus. Kui hakati aga võrdlema reklaami meeldivustaset selle tegeliku mõjuga tarbija käitumisele, siis selgus, et need ei ole alati üks ja seesama. Oluliseks peeti samuti reklaami mäletamise efektiivsust. Uuringud (nt Ross, 1962) näitasid, et reklaami mõjul muutis oma eelistusi 10% vaatajatest ja paljud ostsid reklaamitavat toodet ka tegelikult. Reklaamitud toodet mäletas 45,8% ja ei mäletanud 40,7% inimestest, seega polnud mäletamise põhjal järeldusi teha mõistlik.
Praegusaja peamine reklaamipsühholoogia on eksperimentaalne, st seaduspärasuste kehtivust kontrollitakse empiiriliselt ja seejuures otsustavate sõltuvate muutujatena käsitletakse just neid nähtusi, mis reklaamitegijat sisuliselt huvitavad (millele reklaamitegevus on tegelikult suunatud). Selline muutuja on eelkõige tarbija reaalne käitumine, mida ennustab omakorda hoiak käitumise objekti suhtes. Seepärast ongi reklaamipsühholoogia uusim siht kognitiivne suund.
Nelgi tänav (Tallinn)
pisi|Nelgi tänav Nelgi tänav on tänav Tallinnas Nõmme linnaosas Männiku asumis.
Adílson Warken
pisi|Adílson Warken 2012. aastal [[Groznõi Tereki särgis]] Adílson Warken (tuntud lihtsalt kui ka Adílson; sündinud 16. jaanuaril 1987 Bom Princípios) on endine Brasiilia jalgpallur (kaitsev poolkaitsja).
Kolga metskond
Kolga metskond loodi 1920. aastal Kolga, Kõnnu ja Suru mõisa ning endise Vene Põllupanga Kõnnu mõisa maadel. Kantselei asus Kolga mõisas.
Nelgi tänav (Tallinn)
Tänav sai nime 1927.
Adílson Warken
2011. aastal liitus ta Venemaa kõrgliiga klubiga Groznõi Terek, kus ta mängis kokku kuuel hooajal. 2017. aasta märtsis naasis ta Brasiilia kõrgliigasse, liitudes Atlético Mineiroga.
12. juuli 2019 teatas ta karjääri lõpetamisest, kuna tal oli diagnoositud hüpertroofiline kardiomüopaatia. Tema viimaseks mänguks Atlético Mineiro särgis jäi Brasiilia kõrgliiga kohtumine sama aasta 13. juunil São Pauloga. 21. juulil 2019 lõi ta kohtumises Fortaleza vastu mängu sümboolse avalöögi.
Dick Gregory
Dick Gregory (kodanikunimega Richard Claxton Gregory; 12. oktoober 1932 – 19. august 2017) oli Ameerika Ühendriikide koomik, ettevõtja, kirjanik ja kodanikuõiguste aktivist.
Nõva tänav (Tallinn)
Nõva tänav on tänav Tallinnas Nõmme linnaosas Vana-Mustamäe asumis.
Tänav sai nime 24. veebruaril 1994.
Lobatševski medal
Medali asutas 1991. aastal NSV Liidu Ministrite Kabinet seoses Nikolai Lobatševski läheneva 200. sünniaastapäevaga. Lobatševski medalit antakse väljapaistvate teenete eest geomeetria valdkonnas. Medalite andmise määrab Kaasani ülikooli teadusnõukogu.
2016. aastal muudeti autasu statuuti. Medaliga kaasneb rahaline preemia 75 000 USA dollari suuruses. Autasu antakse välja kord kahe aasta tagant. Autasustamistseremoonia peetakse Kaasani ülikooli aulas. Autasu annab kavalerile üle Tatarstani Vabariigi president.
Uue statuudi alusel anti autasu esimest korda välja 1. detsembril 2017. Medali kavaleri valib 14-liikmeline rahvusvaheline žürii, kuhu kuuluvad teiste seas ka Mihhail Gromov (Institut des hautes études scientifiques), Shing Tung Yau (Harvardi Ülikool), kosmoloog Aleksei Starobinski ja žürii aseesimees Anatoli Fomenko (MRÜ).
Cesare Beccaria
Cesare Bonesana di Beccaria, Gualdrasco ja Villareggio markii (15. märts 1738 – 28. november 1794) oli Itaalia kriminoloog, jurist ja filosoof.
Teda on nimetatud valgustusajastu üheks kõige oskuslikumaks juristiks ja kaasaegse kriminaalõiguse isaks.
Ta on tuntud oma 1764. aastal ilmunud traktaadiga "Kuritegudest ja karistustest" (itaalia keeles Dei delitti e delle pene), milles mõistab hukka piinamist ja surmanuhtluse rakendamist.
Kvenja keel
Kvenja keel (kvenja ja inglise Quenya) on tehiskeel, mille konstrueeris oma fantaasiaromaanide maailma jaoks inglise kirjanik ja keeleteadlane J. R. R. Tolkien. See on üks Keskmaa haldjakeeltest, kõrvuti sindariniga.
Kvenja keele loomist alustas Tolkien 1910. aastal. Keele konstrueerimisel kasutas Tolkien olulisel määral soome keelt.
Villu Parvet
Villu Parvet (1929 – veebruar 2016) oli eesti kohtuarst.
Ruhnu kirik
Ruhnu kiriku all võidaks silmas pidada:
Villu Parvet
Seejärel spetsialiseerus ta kohtumeditsiinile. Ta töötas 1972–1983 Tartu rajoonidevahelise kohtuekspertiisi osakonna juhatajana ning alates 1983. aastast kuni pensionini kohtumeditsiini eksperdina Eesti Kohtuarstlikus Ekspertiisibüroos.
Vana mets
Vana mets on suhteline mõiste, mis seondub metsaökosüsteemi arenguga, puistu visuaalse olemusega ja puude bioloogilise elueaga. Hall-lepik võib olla vana juba paarikümneaastaselt, kuid männikud hakkavad vana metsa moodi välja nägema oluliselt hiljem.
Matu veskijärv
Matu veskijärv on järv Põlva maakonnas Kanepi vallas Palutaja ja Abissaare külas. Veekogu pindala on 1,5 ha. Veekogu kaldajoone pikkus on 1132 m. Järves on 1 saar.
Vana mets
Vaata ka
ürgmets
Gonyophis
Klassifikatsioon
Perekonda Gonyophis klassifitseeritakse roomajate andmebaasis üks maoliik :
Levila
Need maod on levinud Sarawaki osariigis (Malaisia) ja Singapuris.
Välislingid
Selles artiklis on kasutatud prantsuskeelset artiklit fr:Gonyophis margaritatus seisuga 06.01.2014.
Beauvoir-Wavans
Beauvoir-Wavans on vald Põhja-Prantsusmaal Pas-de-Calais' departemangus.
Küla asub 52 km Arrasist edelas, teede D117 ja D938 ristumiskoha ümbruses.
pisi|tühi|
Vaatamisväärsused
pisi|Beauvoir-Wavansi vallamaja
Wyszogród
Wyszogród on linn Poolas Masoovia vojevoodkonnas Płocki maakonnas, Wyszogródi valla halduskeskus. Linn asub Visla paremal kaldal, Płockist umbes 37 km kagus.
Ürikutes on Wyszogródi esimest korda mainitud 1065. aastal, linnaõigused sai 1398. aastal.
Wyszogródis on sündinud Nahum Sokolow (1859–1936), üks sionistliku liikumise juhte, ajakirjanik ja kirjanik.
Tikutaja järv
Tikutaja järv (ka Tamme Palujärv) on järv Tartu maakonnas Otepää vallas Lutike ja Neeruti külas. Veekogu pindala on 1,4 ha.
Edgar Selberg
Edgar Selberg (13. veebruar 1930 – 2. juuni 2012) oli eesti raadioajakirjanik.
Hariduselt oli Selberg helilooja, lõpetades 1958. aastal Tallinna Riikliku Konservatooriumi Mart Saare ja Heino Elleri kompositsiooniklassis.
Alates 1964. aastast tegi Edgar Selberg Eesti Raadios populaarset saatesarja „Muusikaline tund” (1964–1996), olles ühtlasi selle toimetaja ja sisuline juht.
Rudolf I (Burgundia)
Rudolf I (859 – 25. oktoober 912) oli Ülem-Burgundia kuningas 888. aastast kuni surmani. pisi|300px|Burgundia (County of Burgundy) umbes aastal 900
Keiser Karl Paksu kukutatamise ja surma järel 888. aastal suri, kogunesid Ülem-Burgundia aadel ja kõrgvaimulikud St. Maurice'is ning valis Ülem-Burgundia kuningaks (888-912) Auxerre'i krahvi Rudolfi, Welfide dünastiast markkrahvi Konrad II poja.
Esiteks püüdis Rudolf taasühendada Lothar II Lotringi riiki, kuid tugev vastuseis Ida-Frangi riigi kuninga, keiser Arnulfi, ja tema poja Zwentiboldi poolt sundis teda keskenduma oma Transjuraania ja läänepoolse Franche-Comté territooriumile.
Isiklikku ja järglased
Pärast tema surma aastal 912 abiellus tema lesk Willa Alam-Burgundia kuninga Hugues'ga.
Tema tütar Adelaide abiellus Alam-Burgundia kuninga (887–928), Itaalia kuninga (900–905) ja Frangi keisri (901–905) Louis III Pimedaga ning pojast sai järgmine Ülem-Burgundia kuningas (912–933) ja Burgundia kuningas (933–937) Rudolf II, kes Karolingide impeeriumi kokkukukkumise ajal taasühendas nii Alam- kui ka Ülem-Burgundia 933. aastal, Arelaadiks.
Mold
Tänu kujusarnasusele on molli järgi saanud nimetuse moldpill, moldorg, moldvõlv.
Beaurains
Beaurains on vald Põhja-Prantsusmaal Pas-de-Calais' departemangus.
Eeslinn asub 5 km Arrasist lõunas, teede N17 ja D5 ristumiskoha ümbruses.
pisi|tühi|
Ajalugu
left|thumb|Beaurainsi kirik
Esimene kirik ehitati sinna 674. aastal. 12. sajandil rajas kihelkonnakogu olulise leprosooriumi, kus raviti Prantsuse poeeti Jean Bodeli.
21. detsembril 1922 avastati Rooma ajast pärinev suur aare. Beaurainsi aare raisati enamuses ja vähene säilinu on nüüd Arrasis. Kuid Briti Muuseumis on ka hõbekandelaaber, kuldmündid ja mõned ehted aardest. Vald hävines Esimese maailmasõja ajal pea täielikult.
19. sajandi Prantsuse näitekirjanik ja libretist Armand d'Artois sündis külas 3. oktoobril 1788.
Vaatamisväärsused
pisi|Beaurainsi kirik
Tom Holland
Thomas Stanley Holland (sündinud 1. juunil 1996) on inglise näitleja.
Ta on võitnud BAFTA parima tõusva tähe auhinna ja kolm Saturni auhinda, on püstitanud Guinessi maailmarekordi ning teda on mainitud ka Forbesi 30 alla 30 nimekirjas.
Holland tegi oma filmidebüüdi katastroofidraamas "Ilmvõimatu" (2012), kus mängis Tais tsunamilõksu jäänud teismelist poissi. Selle rolli eest sai ta rohkelt tunnustust filmikriitikutelt ning seda peetakse üheks tema parimaks etteasteks. Pärast seda rolli otsustas Holland pühenduda näitlejakarjäärile ning astus üles filmides "Nii ma nüüd elan" (2013) ja "Mere südames" (2015) ning minisarjas "Wolf Hall" (2015).
Holland saavutas rahvusvahelise tunnustuse, mängides Ämblikmeest kuues Marveli Universumi (MCU) filmis alates filmist "Kapten Ameerika: Kodusõda" (2016). Aasta hiljem pälvis Holland BAFTA tõusva tähe auhinna ja temast sai noorim MCU filmis nimiosa mänginud näitleja filmiga "Ämblikmees: Kojutulek". Järjefilmid "Ämblikmees: Kodust kaugel" (2019) ja "Ämblikmees: Pole koduteed" (2021) teenisid kumbki globaalselt üle 1 miljardi dollari ning viimasest sai 2021. aasta kõige tulusam film. Sel perioodil pälvis Holland ka tunnustust süngemate rollide eest krimidraamades "Saatan ei puhka" (2020) ja "Cherry" (2021).
Holland on lavastanud lühifilmi "Tweet" (2015) ja dubleerinud inglise keeles animafilme, nagu "Maskeeritud spioonid" (2019) ja "Edasi" (2020).
Isiklikku
Tom Holland elab Londonis. Tema perekond on asutanud heategevusorganisatsiooni The Brothers Trust, mille eesmärk on kasutada tema populaarsust humanitaarabi eesmärkidel raha kogumiseks.
Holland kirjeldab end privaatse inimesena, kes ei eelista oma eraelu avalikult jagada. Ta on rääkinud, kuidas tal esineb paparatsode tõttu uneparalüüsi ning kuidas meediatähelepanu on ta vaimsele tervisele halvasti mõjunud.
Alates 2021. aasta novembrist on ta olnud suhtes oma "Ämblikmehe" partneri Zendayaga.
Padu tänav (Tallinn)
Padu tänav on tänav Tallinnas Nõmme linnaosas Vana-Mustamäe asumis.
Ogden Nash
Ogden Nash (19. august 1902 – 19. mai 1971) oli Ameerika Ühendriikide luuletaja, keda tunti eelkõige tavatuid riime kasutava humoorika luule ja ohtrate aforismide poolest.
Helsingi piirkondlik jaotus
pisi|500px|Helsingi linnaosad Helsingi piirkondlik jaotus on Helsingi jagamine väiksemateks osadeks linna juhtimise, planeerimise, teenuste osutamise ja statistika eesmärkidel.
Halduslikult jagatakse Helsingi linnaosadeks ja need omakorda asumiteks. Teise meetodi järgi jagatakse Helsingi piirkondadeks ja allpiirkondadeks. Lisaks on jaotamine võimalik sihtnumbri põhjal. Erinevad jaotamispõhimõtted tekitavad segadust, sest eri süsteemide üksustel võib olla sama nimi.
Jaotus linnaosadeks ja asumiteks
Linnaosade süsteem on Helsingi ametlik haldusjaotuse süsteem, selle alusel koostatakse detailplaneeringuid ja käsitletakse muid kinnisvara puudutavaid küsimusi.
Jaotus piirkondadeks
pisi|250px|Helsingi kaheksa piirkonda {{Legend|#425cd1|Lõunapiirkond}} {{Legend|#cd91c9|Läänepiirkond}} {{Legend|#d0a35a|Keskpiirkond}} {{Legend|#42a343|Põhjapiirkond}} {{Legend|#d05c43|Kirdepiirkond}} {{Legend|#42ea43|Kagupiirkond}} {{Legend|#d0ea43|Idapiirkond}} {{Legend|#42ead1|Östersundomi piirkond}} Lisaks jaotusele linnaosadeks ja asumiteks, mis eksisteerib linna planeerimise jaoks, on linn jagatud ka 8 suureks piirkonnaks, mis omakorda jagunevad 34 väikeseks piirkonnaks. Piirkondadeks jaotamine langeb osalt kokku ametliku haldusjaotusega, kuid piirkonnad on linnaosadest suuremad. Piirkondi kasutatakse eriti teenuste osutamise korraldamisel (tuletõrje, lasteaiad, koolid, raamatukogud jne). Mõnel pool läheb piirkonna piir asumi keskelt, aga kvartali keskelt ei lähe piirkonna piir kusagil.
Linnanõukogu otsustas linna piirkondadeks jagada 13. detsembril 1982. Seni kasutasid eri munitsipaalteenuseid osutavad ettevõtted üldjuhul eri haldusjaotusi ning seesugust jaotust peeti keeruliseks ja segadusttekitavaks. Enne haldusreformi, 1980. aastal jagunes linn 101 osaks, millest ainult 17 langesid piiridelt kokku ametlike linnaosadega. Kõik avalike teenuste pakkujad hakkasid suuri ja väikseid piirkondi kasutama 1986.
Neli geograafilist ala
Mitteametlikult jagatakse Helsingi tihti neljaks suureks geograafiliseks alaks. Kuna see jaotus on mitteametlik, siis on nende alade piirid täpselt määratlemata, aga laias laastus on see järgmine:
Tiibur
pisi|Voshod tüüpi tiibur Venemaal Peterhofis.
Tiibur (ka Tiiburlaev) on allveetiibadega kere alaosale liikumisel tekitatava hüdrodünaamilise jõu mõjul vähemalt osaliselt veest välja tõusva kerega kiirlaev.
Tiibureid kasutatakse peamiselt reisilaevade või teenistuslaevadena (sõjalaevadena). Esimese tiiburi ehitas itaallane Enrico Forlanini 1898. aastal.
Aastail 1990-2008 käitas Tallinna-Helsingi laevaliinil tiibureid Lindaliini AS, aastail 1991-1998 on sel liinil sõitnud ka kahetekiline tiibur LIISA (laev).
Must trühvel
Must trühvel ehk perigord-trühvel (Tuber melanosporum) on kottseente hulka kuuluv seeneliik.
Seent ei ole Eestist leitud.
Must trühvel on söödav. See on üks kallimaid söögiseeni. Kilo hind on vahemikus 800–3000 eurot.
Evert von Rentelen
Evert von Rentelen oli Tallinna raehärra.
Tema sündis Lübeckis, tema vanemad olid Lübecki raehärra Evert von Rentelen (surnud 1520) ja Anneke Pawest. Ta asus Tallinna, sai 1514 Mustpeade vennaskonna liikmeks ja oli 1525–1533 raehärra. Abiellus bürgermeistri tütre Elsabe Pepersackiga. Päris 1529. aastal Pepersacki maja Munga tänaval ja omandas ka Viru tänaval ühe maja, mis jäi tema perekonnale kuni 1723. aastani.
Sten Indrikson
Sten Indrikson (sündinud 2. oktoobril 1990 Tallinnas) on Eesti endine ujuja.
Ta on lõpetanud 2010. aastal Tallinna Kristiine Gümnaasiumi.
Ujujana
Alustas ujumistreeninguid 1999. aastal Kalevi Tallinna ujumiskoolis oma ema Kaire Indriksoni, seejärel Leili Heina, Viive Solli ja Urmas Jaamuli käe all. Alates 2008. aastast treenib taas ema juhendamisel.
Sai maailmameistrivõistlustel 2009. aastal 100 m liblikujumises 77. koha ja 4 x 100 m kombineeritud teateujumises Eesti võistkonnas 26. koha. Euroopa meistrivõistlustel sai 2010. aastal 50 m liblikujumises 43. koha ja 100 m liblikujumises 49. koha.
Tuli liblik-, kompleks- ja teateujumises 2009. aastal suvistel meistrivõistlustel 4 korda ning aastatel 2006 ja 2008–2009 lühiraja meistrivõistlustel 7 korda Eesti meistriks. Püstitas teateujumises Eesti rekordi. Kuulus aastatel 2007–2010 Eesti koondisse.
Eesti valimisringkonnad
Eesti valimisringkonnad on valimisteks (Riigikogu, kohaliku omavalitsuse volikogu või Euroopa Parlamendi valimised) moodustatud territoriaalsed üksused (valimisringkonnad), mille piires jagatakse mandaate. Valimisringkonnas seatakse üles kandidaadid, kes saavad kandideerida mandaadile ainult ühes ringkonnas. Valijad saavad hääletada ainult selle valimisringkonna kandidaatide poolt, kus need valijad tegelikult elavad.
Riigikogu valimistel on Eesti territoorium jaotatud kaheteistkümneks valimisringkonnaks. Kohaliku omavalitsuse volikogu valimistel moodustavad vallad ja linnad harilikult ühe valimisringkonna, aga teatud juhtudel ka rohkem. Euroopa Parlamendi valimistel on kogu Eesti territoorium üks valimisringkond.
Valimisringkonnad Riigikogu valimistel
pisi|Riigikogu valimisringkonnad 2019. aastal Riigikogu valimised toimuvad mitmemandaadilistes valimisringkondades. 2003. aasta valimistest alates kuni praeguseni on Eestis kaksteist valimisringkonda:
1995. ja 1999. aasta Riigikogu valimistel oli Eestis moodustatud üksteist valimisringkonda ning 1992. aastal kaksteist valimisringkonda.
Valimisringkonnad kohaliku omavalitsuse volikogu valimistel
Igal valimise aastal vähemalt kolm kuud enne valimispäeva moodustavad kohalike omavalitsuste volikogud uued ringkonnad. Valimisringkondade arvud kohalike omavalitsuste territooriumitel läbi aegade:
Konice
Konice (saksa keeles Konitz) on linn Tšehhis Olomouci maakonnas Prostějovi ringkonnas. Konice asub Prostějovist umbes 21 km loodes ja Olomoucist ligi 27 km läänes.
Linna olulisim vaatamisväärsus on aastatel 1703–1705 ehitatud barokkstiilis Konice loss.
Konices on sündinud tšehhi näitleja Pavel Trávníček (1950).
Paju tänav (Tallinn)
pisi|Paju tänav
Paju tänav on tänav Tallinnas Pirita linnaosas Maarjamäe asumis.
Tänav sai nime 21. mail 1946.
Harkivi teletorn
Harkivi teletorn (ukraina keeles Харківська телевежа) on 240,7 meetri kõrgune terasstruktuur, mis asub Ukraina suuruselt teises linnas Harkivis. Torn ehitati 1981. aastal, mil Ukraina NSV kuulus Nõukogude Liitu. Sealt antakse eetrisse raadio- ja telesaateid ning see ei ole avalik külastusobjekt.
6. märtsil 2022 tabas teletorni Vene vägede rakett, mille tõttu katkes nii tele- kui ka raadioühendus. Harkivi linnapea sõnul purunes tornis vaid üks kaabel ning pärast pommitamist ühendus taastati.
Andy Rourke
Andrew Michael Rourke (17. jaanuar 1964 Manchester – 19. mai 2023 New York) oli inglise muusik, kes oli eelkõige tuntud rock-ansambli The Smiths basskitarristina. Ta oli tuntud oma julge meloodilise stiili poolest.
Rourke liitus The Smithsiga 1982. aasta lõpus pärast ansambli esimest avalikku esinemist, asendas ansambli algse basskitarristi Dale Hibberti. The Smithsi kitarristi Johnny Marriga oli Rourke olnud tuttav juba kooliajast. Rourke mängis The Smithsi kõigil neljal stuudioalbumil.
Pärast seda, kui The Smiths 1987. aastal laiali läks, mängis Rourke The Smithsi solisti Morrissey mõnel soolosinglil. 1990. aastate alguses salvestas Rourke koos Sinéad O'Connori ja The Pretendersiga. Aastatel 2005–2010 kuulus ta supergruppi Freebass ja alates 2019. aastast ansamblisse D.A.R.K. (tuntud ka kui Jetlag). Aastatel 2006–2009 korraldas Rourke heategevuskontserte "Versus Cancer".
Rourke suri 2023. aastal 59-aastaselt kõhunäärmevähki.
Selts Scouts Rügement
Selts "Scouts Rügement" asutati 27. märtsil 1934. aastal Tallinnas Kaitseliidu Tallinna Maleva majas (Kaarli tänav 10, hoone asus osaliselt praeguse Vabamu asukohal) Eesti ohvitseride poolt, kes olid võidelnud Vabadussõja ajal 1918. aastal formeeritud Scouts Rügemendi ridades, mis oli hilisema Scoutspataljoni eelkäija.
Selts koondas Scouts-väeosas võidelnud ohvitsere ja sõdureid ning andis 1936. aastal välja ajalooraamatu "Scouts Rügement Vabadussõjas", mis käsitles detailselt Vabadussõja lahinguid, kus väeosa osales. Raamatu koostajaks oli määratud leitnant Aarne Võting. Seltsi eestvõtmisel avati rügemendis teeninud Vabadussõjas osalenud meestele 06. jaanuaril 1935. aastal Viljandis kaitsevägede ülemjuhataja Johan Laidoneri osavõtul mälestustahvel, mis Nõukogude võimu ajal hävitati ja taasavati 1990. aastatel.
Seltsi asutamine
Seltsi "Scouts Rügement" asutasid 27. märtsil 1934. aastal Tallinnas Kaitseliidu Tallinna Maleva majas Kaarli tänav 10 Vabadussõjas formeeritud Scouts Rügemendi ridades võidelnud 27 ohvitseri, asutajaliikmete kolonel Friedrich-Karl Pinka, tollal kolonelleitnant Herbert Voldemar Freibergi (alates 1936 Raidna), kapten Hans Ingermanni (alates 1935 Hirvelaan) ja Johannes Animägi (Päewaleht) eestvedamisel. Viimatinimetatud neli meest allkirjastasid ka seltsi põhikirja (seltsi põhikiri ERA.796.1.1).
Seltsi eesmärk
Seltsi eesmärgiks oli põhikirja järgi "koondada Scouts Rügemendis teeninud kodanikke, jäädvustada väärikalt rügemendi tegevust, koguda ja avaldada dokumente ja mälestusi rügemendi sõjaaegsest tegevusest" (seltsi põhikiri ERA.796.1.1).
Seltsi tegevus
1936. aastal andis selts "Scouts Rügement" välja rügemendi tegevust käsitleva ajalooraamatu "Scouts Rügement Vabadussõjas", mille ametlikuks koostajaks oli juba aastaid varem määratud leitnant Aarne Võting, kuid mille valmimisele aitasid jõudumööda kaasa paljud ise Vabadussõjas osalenud ja Scoutsrügemendis teeninud ohvitserid ja sõdurid, näiteks seltsi asutajaliikmed ja eestvedajad kolonel Friedrich-Karl Pinka ja tollal kolonelleitnandi auastmes Herbert Voldemar Freiberg (alates 1936 Raidna, alates 1939 kolonel).
Seltsil oli oma pitsat ja rinnamärk (seltsi põhikiri ERA.796.1.1).
Seltsi liikmed
Seltsi tegevliikmeteks võisid olla "kõik Scouts Rügemendis ja ta järglases Scouts Üksikus pataljonis teeninud ja teenivad ohvitserid, arstid, kaitseväe ametnikud, üleajateenijad ja sõdurid" (seltsi põhikiri ERA.796.1.1). 1935. aastal oli seltsi nimekirjas 93 liiget, seltsi lõpupäevadel oli liikmemaksu maksjaid üle 150 (liikmete nimekirja raamat ERA.796.1.5)
Mälestustahvel Viljandis
Seltsi algatusel avati jaanuaris 1935 Viljandis rügemendi esimestele Vabadussõtta suundunud scoutidele mälestustahvel, avamistseremooniale oli kutsutud ka vägede ülemjuhataja Laidoner (seltsi protokolliraamat ERA.796.1.2).
Mälestustahvel taasavati 1990. aastatel.
Seltsi likvideerimine
Selts "Scouts Rügement" likvideeriti Nõukogude võimu nõudmisel 1940 ja seltsi kõik dokumendid anti üle Riigiarhiivile (seltsi põhikiri ERA.796.1.1; protokolliraamat ERA.796.1.2; kirjavahetus ERA.796.1.3 ja ERA.796.1.9, lauajuhend ERA.796.1.6, jpm).
Mihail Tang
Mihail Tang (ka Mihkel Tang, 30. jaanuar 1895 Loona, Saaremaa – 8. juuli 1946 Koloonia nr 1, Leningradi oblast) oli Eesti politseinik ja maavanem.
Mihail Tang osales Vabadussõjas. Teenis Eesti politseis 1924. aastast Tallinna Linna Politseivalitsuse ülema abina, aastatel 1925–1934 Viljandi maakonna Politseivalitsuse politseiülema ja Viljandi-Pärnu prefektuuri prefektina, 1934–1937 Viru-Järva Prefektuuri prefekt.
Aastatel 1937–1940 ja 1941 Petseri ajutise maavalitsuse esimees ja Petseri maavanem.
Arreteeriti NKVD poolt 28. oktoobril 1944 Tallinnas, suri nõukogude vangilaagris.
Klaudia Tiitsmaa
Klaudia Tiitsmaa (sündinud 9. septembril 1990 Tallinnas) on eesti näitleja.
Ta lõpetas 2009. aastal Türi Majandusgümnaasiumi ja 2013. aastal Tartu Ülikooli Viljandi Kultuuriakadeemia näitleja erialal.
Töötab alates 2013. aastast Viljandi teatri Ugala näitlejana.
Ta mängis läbivat peaosa teleseriaalis "Üheotsapilet". Alates 2017. aastast mängib ta Kioko Veega rolli seriaalis "Kättemaksukontor". Väiksemad osatäitmised on tal olnud seriaalides "Kelgukoerad" ja "Kartulid ja apelsinid".
2016. aastal valminud filmis "Päevad, mis ajasid segadusse" mängis ta Maria rolli.
Isiklikku
Klaudia Tiitsmaa vanemad on kunstnikud Margus Tiitsmaa ja Resa Tiitsmaa.
Ta on kihlatud näitleja ja lavastaja Vallo Kirsiga. Neil on kaks poega: 9. septembril 2018 sündinud Vallo Valter ja sügisel 2020 sündinud Villu.
Mignon McLaughlin
Mignon McLaughlin (6. juuni 1913 – 20. detsember 1983) oli Ameerika Ühendriikide kirjanik ja ajakirjanik, tuntud peamiselt aforistina.
Half Japanese
The Half Japanese on 1975. aastal Baltimore'is loodud USA alternatiivroki ansambel. Bändi liikmed on Jad Fair (vokaal, rütmikitarr), David Fair (vokaal), Jason Willet (kitarr) ja Maureen Tucker (trummid).
Bändi stiil sisaldab erinevate muusikastiilide, sealhulgas indie rock ' i ja noise rock ' i elemente.
Lasteaia tänav (Kunda)
Lasteaia tänav on tänav Kunda linna põhjaosas.
Tänava pikkus on 163 meetrit, tänava-ala laiuseks on 13 meetrit. Tänav saab alguse Mere tänava ristmikult Uus-Sadama tee kõrvalt. Ida poole suundudes lõpeb ta Lasteaia 4 krundi juures umbes 75 meetri kaugusel Kunda jõest. Tegemist on umbtänavaga, tänava pikendusena on ringsõit Lasteaia 4 kinnistul.
Lasteaia tänava ääres paikneb üks elamu (Lasteaia 2). Aadressil Lasteaia 4 asub ajalooline hoone, mis on rajatud 1888. aastal algselt Kunda tsemendivabriku direktori elamuks. Praegu tegutsevad hoones Viru-Nigula Kultuurikeskus, Kunda linna klubi ja MTÜ Kunda Kultuuriselts.
Tänaval paiknevad kahel pool kõrghaljastusega rohealad, jalgteed puuduvad, paigaldatud on tänavavalgustus.
Kula järv
Kula järv (ka Kula tiigid) on järv Põlva maakonnas Kanepi vallas Sulaoja külas. Veekogu pindala on 2,1 ha. Veekogu kaldajoone pikkus on 919 m.
Orebić
Linn asub Aadria mere ääres Dalmaatsia rannikul Pelješaci poolsaarel.
Orebić on Dubrovnikist 112 km kaugusel.
Elanike arv on 2021. aasta seisuga 1794.
Eesti Natura-alade loend
Siin on loetletud Eesti Natura 2000 alasid.
Natura linnualad
Sulgudes: maismaa pindala, ha / veeosa pindala, ha / pindala kokku, ha.
Natura loodusalad
Eestis on 531 Natura loodusala. Loend pärineb Keskkonnaregistrist.
Sulgudes: maismaa pindala, ha / veeosa pindala, ha / pindala kokku, ha.
Funktsionalism (vaimufilosoofia)
Funktsionalism on seisukoht vaimufilosoofias, mille kohaselt vaimuseisundid on määratud nende põhjuste ja tagajärgedega. Vaimuseisundist teevad mingit kindlat tüüpi vaimuseisundi funktsionaalsed seosed, mis sellel seisundil on tajustiimulite, käitumisreaktsioonide ja teiste vaimuseisunditega. Funktsionalismi võib pidada biheiviorismi ja samasusteooriate järglaseks, ka on see tänapäeval vaimuteooriatest üks tunnustatumaid.
Kuna vaimseid seisundeid määratletakse funktsionaalse rollina, realiseeruvad nad mitmel tasandil. Teisisõnu võivad nad avalduda erinevatel süsteemidel, isegi ehk arvutitel, seni, kuni süsteem täidab asjakohaseid funktsioone. Kuigi arvutid on füüsilised seadmed elektroonilise substraadiga, mis sooritavad väljundeid andvate sisendite arvutamist, on ajud füüsilised seadmed, millel on närvi-substraat ja mis teostavad väljaarvutusi sisenditel, mis tekitavad käitumist.
Masin-seisundi funktsionalism
pisi|[[Turingi masina kunstiline esitus]] "Funktsionalismi" laia positsiooni saab sõnastada paljudes erinevates variantides. Funktsionalistliku mõtteteooria esimese sõnastuse viis läbi Hilary Putnam. See sõnastus, mida nüüd nimetatakse masin-seisundi funktsionalismiks või lihtsalt masina funktsionalismiks, on inspireeritud analoogiatest, mida Putnam ja teised märkisid mõistuse ja teoreetilise "masina" või arvutite vahel, mis suudavad arvutada mistahes algoritmi, mille on välja töötanud Alan Turing (Turingi masin).
Masina tegevusi juhtivad reeglid on deterministlikud ja on defineeritud seisunditabelis. Iga seisundi ja iga lindil oleva tähise kohta on tabelis kirje masinapoolse tegevuse ja järgmise seisundi kohta.
Masin-seisundi funktsionalismi järgi on vaimse seisundi laad just nagu eespool kirjeldatud automaatolukordade olemus.
Psühho-funktsionalism
Teine funktsionalismi vorm põhineb psühholoogia käitumisteooriate (biheiviorismi) tagasilükkamisel ja nende asendamisel vaimu empiiriliste kognitiivsete mudelitega. See vaade on kõige tihedamalt seotud Jerry Fodori ja Zenon Pylyshyniga ning on märgistatud kui psühhofunktsionaalsus.
Psühhofunktsionaalsuse põhiidee on see, et psühholoogia on ebaharilikult keeruline teadus ning meie parimate psühholoogiliste teooriatega seotud mõtteid ja omadusi kirjeldavaid termineid ei saa uuesti määratleda lihtsate käitumismudelite kontekstis ning lisaks sellele ei oleks selline ümberkujundamine soovitav või oluline, kui see oleks ka saavutatav.
Kõikide mehhanismide jaoks võib esineda lõpmatu hulga füüsilisi realiseerimisi, kuid oluline on ainult nende roll üldises bioloogilises teoorias.
Analüütiline funktsionalism
Analüütilise funktsionalismi põhiidee on teoreetilisi termineid määratletakse kaudselt nende teooriatega, mille koostamisel need esinevad, ja mitte nende sisuliste foneemide omaduste järgi. Tavaliste keeleliste terminite puhul, nagu näiteks "usk", "soov" või "nälg", on mõte see, et sellised terminid saavad oma tähendused meie üldtuntud "rahvapsühholoogilistest" teooriatest nende kohta, kuid sellised kontseptuaalsused on ei ole piisav, et vastu pidada reaalsuse ja põhjuslikkuse materialistlike teooriatega. Selliste terminite suhtes rakendatakse kontseptuaalseid analüüse, mis kujutavad endast midagi sellist:
Vaimne seisund M on seisund, mida P on ette kujutanud ja mis põhjustab Q.
Mehhanistlik funktsionalism
Gualtiero Piccinini ja Carl Gilletti poolt algselt sõnastatud ja kaitstav mehhanistlik funktsionalism täiendab varasemaid vaimse seisundi funktsionaalseid aruandeid, kinnitades, et mis tahes psühholoogiline seletus peab olema mehaaniline. See tähendab, et vaimsete seisundite asemel, mis saavad puhtfunktsionaalset seletust seoses nende suhetega teiste vaimsete seisunditega, nagu eespool loetletud, peetakse funktsioone ainult osaliseks – teist osa mängivad struktuurid – konkreetse vaimse seisundi seletuses.
Mehaaniline seletus tähendab antud süsteemi, käesoleval juhul vaimse süsteemi lagunemist selle füüsikaliste osade, nende tegevuse või funktsioonide ja nende ühendatud organisatsiooniliste suhete vahel. Sellest tulenevalt on mõistus endiselt funktsionaalne süsteem, kuid see on mehhanistlikult mõistetav.
Bahía saared
Bahía saared on saarestik Kariibi meres. Saared kuuluvad Hondurase koosseisu, moodustades Bahía saarte departemangu. Saarestik koosneb kolmest suuremast saarest (Roatáni saar, Guanaja saar ja Útila saar) ning paljudest väiksematest.
Departemangu pindala on 261 km² ning rahvaarv 43 018 (2005).
Bahía saared avastas 1502. aastal Christoph Kolumbuse ekspeditsioon.
Saared on kuulunud Suurbritanniale, Hispaaniale ja Hollandile. 1860. aastal loovutas Suurbritannia saared Hondurasele. thumb|left|400px|Roatáni saare läänetipp
Beauvois
Beauvois on vald Põhja-Prantsusmaal Pas-de-Calais' departemangus.
Väike küla asub 50 km Arrasist lääneloodes, teede D104 ja D99 ristumiskoha ümbruses.
pisi|tühi|
Vaatamisväärsused
pisi|Beauvoisi kirik
Purde tänav (Tallinn)
pisi|Purde tänav
Purde tänav on tänav Tallinnas Pirita linnaosas Kose asumis.
Tänav sai nime 22. aprillil 1960. Tänav ristub Varsaallika ojaga.
Rohrberg (Tirool)
Rohrberg on vald (Gemeinde) Austrias Tirooli liidumaal Schwazi ringkonnas. Vald asub 675 m kõrgusel merepinnast. Valla pindala on 10,17 km², 1. jaanuaril 2016 elas seal 562 inimest.
Rohrberg asub Zillertalis hajaasustusena ümbritsevatel järskudel nõlvadel.
Albert Ladva
Albert Ladva (kuni 1935. aastani Albert Lapmann; 21. august 1895 Haapsalu – 13. aprill 1942 Sverdlovski oblast) oli Eesti politseinik.
Ta osales Vabadussõjas. Teenis Eesti Politseis, oli: Lääne maakonna Politseivalitsuse politseiülema abi, Narva Linna Politsevalitsuse ülem, 1926–1927 Narva prefektuuri prefekt, 1. aprillist 1927 Viru-Järva prefektuuri abiprefekt Narvas, 1932–1933 Petseri-Võru, 1933–1937 Lääne-Saare, 1937 Narva ja 1937–1940 Viru-Järva prefekt.
1936. aastal oli ta Läänemaa Seltskondliku Komitee liige.
Arreteeriti NKVD poolt 14. juunil 1941, hukati.
Ruuge trühvel
Ruuge trühvel (Tuber rufum) on kottseente hulka kuuluv seeneliik.
Seent on leitud ka Eestist.
Seen on mittesöödav.
Rebase tänav (Tallinn)
Rebase tänav on tänav Tallinnas Nõmme linnaosas Pääsküla asumis.
Tänav sai nime 27. jaanuaril 1956.
La Ceiba
La Ceiba on sadamalinn Hondurase põhjakaldal.
La Ceiba on Hondurase turismimagnet. Igal aastal mai kolmandal või neljandal laupäeval peetakse La Ceiba karnevali, mille ajal külastab asulat üle 500 000 turisti. thumb|left|200px|La Ceiba omavalitsuse hoone (2007)
Haapsalu Maria-Magdaleena kirik
Kirikut kasutab Haapsalu Maria-Magdaleena kogudus.
Impulsstoiteallikas
Impulsstoiteallikas (inglise keeles SMPS switched-mode power supply) on elektroonikalülitus, mis muundab sisendpinge (harilikult elektrivõrgu vahelduvpinge) elektritarvitile sobivaks pingeks.
Haapsalu Maria-Magdaleena kirik
Kirikuhoone
Kirik on ehitatud klassitsismijärgses eklektilises laadis, kus on kasutatud vene kirikuarhitektuurielemente. Hoone on ristikujuline paekiviehitis kaheksatahulise haritorniga. Kiriku ehitamiseks hakati annetusi koguma 1845. aastal. Hoone pühitseti 1852. aastal pühale apostlisarnasele Maarja Magdaleenale; pühitsemistseremoonia peeti 21. juulil 1852. Pühitsejad olid Peterburi metropoliit Nikanor, Moskva metropoliit Filaret, Riia peapiiskop Platon ja õigeusu kiriku Tallinna piiskop Kristofor, Venemaa keiser Nikolai I ja keisrinna Marija Aleksandrovna juuresolekul.
Impulsstoiteallikas
Impulsstoiteallikas hoiab väljundparameetrid püsivana sisendpingete laias vahemikus, kusjuures palju energiasäästlikumalt, kui see on võimalik lineaarse pingestabilisaatoriga. Impulsstoiteallikad võeti kasutusele 1970. aastate lõpul ja need on levinuimad tehnilised lahendused toiteplokkides.
Haapsalu Maria-Magdaleena kirik
Kirikuhoone
Maria-Magdaleena kiriku juurde ehitati 1859. aastal kaks elamut (Linda tänav 2 ja 4), kus on läbi aegade elanud kirikuametit pidanud inimesed.
Piraatide Vabariik
Piraatide Vabariik (1706- 12. detsember 1718) oli Benjamin Hornigoldi ja Henry Jenningsi poolt loodud riik Bahama saartel. Vabariigi loomine sai võimalikuks, kuna Bahama saared olid asustamata ning Euroopa riigid olid omavahel sõjas.
Haapsalu Maria-Magdaleena kirik
Kirikuhoone
1964. aastal kirik suleti ja kogudus hakkas koos käima Haapsalu Püha Aleksander Nevski kirikus Haapsalu vanal kalmistul, Maria-Magdaleena kirikuhoonet kasutati laona.